સુરત: આજે ચોર્યાસી વિધાનસભાની પેટા ચૂંટણી માટે એસવીએનઆઇટી ખાતે મતગણતરી થશે. ૩૮૦ મતદાન કેન્દ્રો અને ૨૬ ઉમેદવારો હોવાથી કાઉન્ટિંગ માટે ૧૫ રાઉન્ડ થશે. ૧૨ વાગ્યા સુધી હારજીત નકકી થઇ જશે, પરંતુ આખરી પરિણામ આવતા બે વાગે તેવી શક્યતા છે.જિલ્લા ચૂંટણી વિભાગના સૂત્રો દ્વારા મળતી માહિતી અનુસાર ગુરૂવારે ૨૧મી જાન્યુઆરીના રોજ ચોર્યાસી વિધાનસભાની પેટા ચૂંટણી માટે ૧,૪૮,૯૯૧ મતદારોએ મતદાન કરતા ૩૮.૦૪ ટકા મતદાન થયું હતું. ૩૮૦ મતદાન કેન્દ્રોના ઇવીએમ એસવીએનઆઇટી કોલેજના સ્ટ્રોંગરૃમમાં સીલ કરવામાં આવ્યા છે.